stanford-oval/wikipedia huggingface dataset:
האריה של אל-לאת
היסטוריה

הפסל התגלה בשנת 1977 על ידי משלחת ארכאולוגית פולנית בראשותו של הארכאולוג מיכאל גאבליקובסקי (Michał Gawlikowski). הפסל נמצא מפורק על חלקיו השונים. כבר בעת העתיקה נעשה בפסל שימוש משני בבניית יסודות מקדש. בהמשך הוחלט להרכיב את הפסל מחדש ולהציבו בכניסה למוזיאון תדמור. השיפוץ נעשה על ידי המשחזר יוסף גאזי בשנת 2005 כשהכוונה הייתה להחזירו למראה הפסל המקורי למרות הבעיות שנוצרו בעקבות פירוקו בעת העתיקה.
בעת מלחמת האזרחים בסוריה נבנתה הגנה על הפסל באמצעות לוחות מתכת ושקי חול כדי למנוע פגיעה בו בעקבות המלחמה. ב-27 ביוני 2015 לאחר כיבוש תדמור, הפסל נהרס על ידי ארגון המדינה האסלאמית.
הערות שוליים

↑  'Islamic State militants 'destroy Palmyra statues, באתר הבי. בי. סי
אליפות הזוגות של AEW

| אליפות הזוגות של AEW> פרטים |
| --- | --- |
ארגון מפעיל: AEW
תאריך יצירה: 18 ביוני 2019
האלופים הנוכחיים: The Hurt Syndicate (בובי לאשלי ושלטון בנג'מין)
תאריך זכייה: 22 בינואר 2025
סטטיסטיקות
האלופים הראשונים: SoCal Uncensored ‏(פרנקי קאזריאן וסקורפיו סקיי)
הכי הרבה זכיות: כזוג ‏(2 זכיות): היאנג באקס כיחיד (2 זכיות): מאט ג'קסון  ניק ג'קסון
האלופים לזמן הארוך ביותר: היאנג באקס (מאט ג'קסון וניק ג'קסון) ‏(302 ימים)
האלופים לזמן הקצר ביותר: היאנג באקס (מאט ג'קסון וניק ג'קסון) ‏ (28 ימים)
האלוף המבוגר ביותר: פרנקי קאזריאן ‏(42 שנים ו-87 ימים)
האלוף הצעיר ביותר: ג'ונגל בוי ‏(24 שנים ו-213 ימים)
האלופים במשקל הכבד ביותר: Swerve In Our Glory (קית' לי וסוורב סטריקלנד) ‏(245 ק"ג)
האלופים במשקל הקל ביותר: היאנג באקס (מאט ג'קסון וניק ג'קסון) ‏(159 ק"ג)
אליפות הזוגות של AEW (באנגלית: AEW World Tag Team Championship) היא תואר אליפות השייך לארגון ההיאבקות All Elite Wrestling‏ (AEW). האליפות הוכרזה ב-18 ביוני 2019. האלופים הראשונים היו SoCal Uncensored (פרנקי קאזריאן וסקורפיו סקיי). האלופים הנוכחיים הם The Hurt Syndicate (בובי לאשלי ושלטון בנג'מין).
היסטוריה

ב-18 ביוני 2019, כחצי שנה לאחר הקמת ארגון ההיאבקות AEW, דווח על קיומו של טורניר אשר יכתיר את אלופי הזוגות הראשונים של הארגון. כבר באותו היום, קרב זוגות משולש נקבע לאירוע Fyter Fest ב-29 ביוני בין בסט פרנדס (צ'אק טיילור וטרנט), SoCal Uncensored (פרנקי קאזריאן וסקורפיו סקיי) ופרייבט פארטי (אייזיאה קאסידי ומארק קוון), כשהצמד המנצח בקרב יעפיל לאירוע All Out על הזדמנות לקבל כרטיס חופשי מהסיבוב הראשון של הטורניר על אליפות הזוגות של AEW. לאחר מכן, הנשיא והמנכ"ל של AEW, טוני חאן, הודיע שהטורניר יתרחש בתוכנית השבועית החדשה אשר תשודר ברשת TNT, שהוכרה מאוחר יותר בשם Dynamite. במהלך המופע המקדים לאירוע Fyter Fest, בסט פרנדס ניצחו את SCU ואת פרייבט פארטי על מנת להבטיח את מקומם באירוע All Out.
ב-11 ביולי, סגן הנשיא הבכיר והמתאבק, מאט ג'קסון, הודיע שקרב זוגות משולש שני ייערך באירוע Fight for the Fallen ב-13 ביולי, כשהצמד המנצח בקרב יתמודד מול בסט פרנדס באירוע All Out על ההזדמנות לפסוח על הסיבוב הראשון של הטורניר. באירוע Fight for the Fallen, הדארק אורדר (איוול אונו וסטו גרייסון) ניצחו את אנחליקו וג'ק אוואנס ואת ילד הג'ונגל ולוצ'סאורוס וכתוצאה מכך הבטיחו את מקומם באירוע All Out. באירוע זה, שנערך ב-31 באוגוסט, הדארק אורדר ניצחו את בסט פרנדס ובעקבות זאת קיבלו כרטיס חופשי מהסיבוב הראשון של הטורניר.
רשימת האלופים

| # | מתאבקים | שינוי אליפות> תאריך | שינוי אליפות> אירוע | שינוי אליפות> מיקום | סטטיסטיקת כהונה> מספר כהונה | סטטיסטיקת כהונה> ימים כאלופים | הערות |
| --- | --- | --- | --- | --- | --- | --- | --- |
| 1 | SoCal Uncensored ‏(פרנקי קאזריאן וסקורפיו סקיי) | 30 באוקטובר 2019 | Dynamite | צ'ארלסטון, וירג'יניה המערבית | 1 | 83 | ניצחו את הלוצ'ה בראדרס (פנטגון ג'וניור וריי פיניקס) בגמר הטורניר והפכו לאלופי הזוגות הראשונים בתולדות הארגון. |
| 2 | קני אומגה ואדם פייג' | 21 בינואר 2020 | Chris Jericho's Rock 'N' Wrestling Rager at Sea Part Deux: Second Wave | נסאו, איי בהאמה | 1 | 228 | הוקלט מראש ושודר כחלק מהפרק של התוכנית Dynamite ב-22 בינואר. |
| 3 | FTR (קאש וילר ודקס הרווד) | 5 בספטמבר 2020 | All Out | ג'קסונוויל, פלורידה | 1 | 63 |  |
| 4 | היאנג באקס (מאט ג'קסון וניק ג'קסון) | 7 בנובמבר 2020 | Full Gear | ג'קסונוויל, פלורידה | 1 | 302 | אם היאנג באקס היו מפסידים, הם לא היו יכולים לאתגר יותר על אליפות הזוגות של AEW. טולי בלנצ'רד הורחק מהזירה. |
| 5 | לוצ'ה בראדרס (פנטה אל זרו מיידו וריי פיניקס) | 5 בספטמבר 2021 | All Out | הופמן אסטייטס, אילינוי | 1 | 122 | הקרב היה קרב כלוב. |
| 6 | ג'וראסיק אקספרס (ג'ונגל בוי ולוצ'סאורוס) | 5 בינואר 2022 | Dynamite | ניוארק, ניו ג'רזי | 1 | 161 |  |
| 7 | היאנג באקס (מאט ג'קסון וניק ג'קסון) | 15 ביוני 2022 |  :Dynamite Road Rager | סנט לואיס, מיזורי | 1 | 28 | הקרב היה קרב סולם. |
| 8 | Swerve In Our Glory (קית' לי וסוורב סטריקלנד) | 13 ביולי 2022 |  :Dynamite Fyter Fest | סוואנה, ג'ורג'יה | 1 | 70 | הקרב היה קרב זוגות משולש אשר כלל בנוסף את טים טאז (פאוורהאוס הובס וריקי סטארקס). |
| 9 | The Acclaimed (אנתוני בואנס ומקס קאסטר) | 21 בספטמבר 2022 |  :Dynamite Grand Slam | פלאשינג, קווינס, ניו יורק | 1 | 140 |  |
| 10 | הגאנס (אוסטין גאן וקולטון גאן) | 8 בפברואר 2023 | Dynamite | אל פאסו, טקסס | 1 | 56 |  |
| 11 | FTR (קאש וילר ודקס הרווד) | 5 באפריל 2023 | Dynamite | אלמונט, ניו יורק | 2 | 185 |  |
| 12 | ריקי סטארקס וביג ביל | 7 באוקטובר 2023 | Collision | סולט לייק סיטי, יוטה | 1 | 123 |  |
| 13 | סטינג ודארבי אלין | 7 בפברואר 2024 | Dynamite | פיניקס, אריזונה | 1 | 26 |  |
| 14 | היאנג באקס (מת'יו ג'קסון וניקולס ג'קסון) | 21 באפריל 2024 | Dynasty | סנט לואיס, מיזורי | 3 | 192 | היאנג באקס ניצחו את FTR (דקס הרווד וקאש וילר) בקרב סולמות שהיה גמר טורניר על האליפות הפנויה. |
| 15 | פרייבט פארטי (אייזיאה קאסידי ומארק קוון) | 30 באוקטובר 2024 | Fright Night Dynamite | קליבלנד, אוהיו | 1 | 84 | אם הפרייבט פארטי היו מפסידים, הם היו צריכים להתפרק כצוות. |
| 16 | The Hurt Syndicate (בובי לאשלי ושלטון בנג'מין) | 22 בינואר 2025 | Dynamite | נוקסוויל, טנסי | 1 | 5+ |  |
זכיות משולבות > כזוגות

| דירוג | מתאבקים | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי AEW |
| --- | --- | --- | --- | --- |
| 1 | היאנג באקס (מת'יו ג'קסון וניקולס ג'קסון) | 2 | 330 | 330 |
| 2 | קני אומגה ואדם פייג' | 1 | 228 | 228 |
| 3 | ג'וראסיק אקספרס (ג'ונגל בוי ולוצ'סאורוס) | 1 | 161 | 161 |
| 4 | לוצ'ה בראדרס (פנטה אל זרו מיידו וריי פיניקס) | 1 | 122 | 122 |
| 5 | SoCal Uncensored ‏(פרנקי קאזריאן וסקורפיו סקיי) | 1 | 83 | 83 |
| 6 | Swerve In Our Glory (קית' לי וסוורב סטריקלנד) | 1 | 70 | 70 |
| 7 | FTR (קאש וילר ודקס הרווד) | 1 | 63 | 63 |
| 8 | The Acclaimed (אנתוני בואנס ומקס קאסטר) | 1 | 860+ | 860+ |
זכיות משולבות > כמתאבקים יחידים

| דירוג | מתאבק | מספר החזקות בתואר | מספר ימים משולבים בהחזקת התואר |
| --- | --- | --- | --- |
| 1 | מאט ג'קסון | 1 | 330 |
| 1 | ניק ג'קסון | 1 | 330 |
| 3 | אדם פייג' | 1 | 228 |
| 3 | קני אומגה | 1 | 228 |
| 5 | ג'ונגל בוי | 1 | 161 |
| 5 | לוצ'סאורוס | 1 | 161 |
| 7 | פנטה אל זרו מיידו | 1 | 122 |
| 7 | ריי פיניקס | 1 | 122 |
| 9 | פרנקי קאזריאן | 1 | 83 |
| 9 | סקורפיו סקיי | 1 | 83 |
| 11 | קית' לי | 1 | 70 |
| 11 | סוורב סטריקלנד | 1 | 70 |
| 13 | קאש וילר | 1 | 63 |
| 13 | דקס הרווד | 1 | 63 |
| 15 | אנתוני בואנס | 1 | 860+ |
| 15 | מקס קאסטר | 1 | 860+ |
הערות שוליים

↑  היאנג באקס וקודי מכריזים באופן רשמי על הקמת ארגון ההיאבקות All Elite Wrestling ומשחררים מספר פרטים חדשים בכל הנוגע לארגון זה
↑  בסט פרנדס נגד SCU נגד פרייבט פארטי באירוע Fyter Fest
↑  הארגון מכריז על קרב זוגות משולש לאירוע Fyter Fest
↑  קרב חינמי - פרייבט פארטי נגד SCU נגד בסט פרנדס - המופע המקדים לאירוע Fyter Fest ביוטיוב
↑  בסט פרנדס נגד דארק אורדר בקרב אשר יקבע מי יקבל כרטיס חופשי מהסיבוב הראשון של הטורניר על אליפות הזוגות של AEW
↑  דארק אורדר ניצחו את בסט פרנדס; יקבלו כרטיס חופשי לסיבוב הראשון של הטורניר
↑  שלב חצי הגמר של טורניר אליפות הזוגות יתקיים ב-23 באוקטובר
↑  ארגון ההיאבקות AEW יכתיר את אלופי הזוגות הראשונים ב-30 באוקטובר בתוכנית Dynamite
דבון רקס

| --- | --- |

 ארץ מוצא:  דבון, אנגליה
 מיון
 משפחה:  חתוליים
 מין:  חתול בר
דבון רקס (Devon Rex) הוא גזע של חתול הבית.
היסטוריה של הגזע

מקורו של גזע הדבון רקס הוא בחתול מתולתל שיער, אשר נמצא על ידי אשה בשם בריל קוקס בדבון, אנגליה, בשנת 1960. קוקס ניסתה להכניס את החתול לביתה ולגדלו, אך לא הצליחה בכך. היא המשיכה להשגיח עליו ושמה לב שהחתול הזדווג עם חתולה מקומית. בין הגורים היה גור אחד בעל פרווה מתולתלת. קוקס אספה אותו לביתה וקראה לו קירלי.
לאור הדמיון הרב בין החתול לגזע הקורניש רקס והקרבה הגאוגרפית בין דבון רקס לקורנוול (משם הגיע הקורניש רקס), שיערו כי מדובר באותה מוטציה גנטית וכי מקור החתולים זהה. כדי לאמת זאת, נעשה ניסיון לזווג ביניהם. התוצאה של הזיווג הייתה שגר שכולו חתולים בעלי שיער רגיל. כלומר, המוטציות הגנטיות של קירלי ושל גזע הדבון רקס נתגלו כבלתי תלויות ולכן מדובר בשני גזעים שונים. כדי להעשיר את מאגר הגנים, נעשו הכלאות עם חתולים קצרי שיער רגילים.
כעבור 10 שנים הגזע הוכר בבריטניה.
מבנה כללי

לדבון רקס "פני שדון" מיוחדים ואוזניים גדולות מאוד ומחודדות. שלא כמו לקורניש רקס, לרקס זה שיערות מגן ושערות זיפיות הדומות מאוד גם לשערות הפלומה שלו. שלושת סוגי השיער קצרים מאוד ומתולתלים. שערות השפם קצרות או חסרות.
משקלם של הזכרים נע בין 3.5 - 4.5 ק"ג, ושל הנקבות בין 2 - 3.5 ק"ג.
גזע זה מופיע בכל צבעי הפרווה ודוגמאות הפרווה כאשר צבע העיניים בהתאמה. קיים זן בעל דוגמת חודים של סיאמי הנקרא סי-רקס.
תוחלת חייהם נעה בין 9 ל-15 שנים אך רבים מגיעים לאמצע שנות העשרה לחייהם ואפילו מעבר לכך.
אופי

הדבון רקס מאופיין בהיותו חברותי, סקרן, פעיל, אוהב לשחק ואפילו שובב ואוהב מאוד אנשים. כאשר הוא שמח הוא עשוי לכשכש בזנבו כמו כלב. הרגל זה ופרוותו המתולתלת, זיכו אותו בכינוי "חתול פודל".
נחמיה

ערך זה עוסק בדמות מקראית. אם התכוונתם למשמעות אחרת, ראו .
"נחמיה מתבונן בהריסות של חומות ירושלים", ציורו של גוסטב דורה, משנת 1866
נְחֶמְיָה בֶּן-חֲכַלְיָה היה ממנהיגי היהודים בימי שיבת ציון שבתקופת בית שני. הוא חי במאה החמישית לפנה"ס. על פי מסורת חז"ל היה מחברי הכנסת הגדולה. פעולותיו מפורטות בספר נחמיה שנכתב ברובו על ידי נחמיה עצמו, בגוף ראשון. שימש שר המשקים של המלך הפרסי ארתחשסתא הראשון, תפקיד שעבורו נבחר אדם שבו נתן המלך אמון רב ומאוחר יותר (בשנת 445 או 444 לפנה"ס) אף מינה אותו המלך לתפקיד פחה האחראי על פחוות יהודה. משמעות שמו דומה למילה נחמה.
על פי המסורת נפטר נחמיה בט' בטבת.
ייחוסו

במקרא לא מפורש מאיזה שבט היה נחמיה, ושמו לא מוזכר בפירוש בשום ספר אחר בתנ"ך. יש מהפרשנים שאומרים שהוא נחמיה שמוזכר בפתח ספר היחס של העולים שבעליית זרובבל (עזרא, ב'). במספר מקומות במקרא הוא כונה "התִרשתא", ובחז"ל הוא נדרש על שם שהותר לו לשתות יין נסך, לפי שהיה משקה את המלך (התר שתא = היתר שתייה).
לדעתו של הרב ישעיה די טראני, נחמיה היה מצאצאי הכהנים בני אהרן. הבסיס לזיהוי זה הוא הופעתו של נחמיה בראש רשימת הכוהנים החותמים על האמנה. אומנם ניתן לפקפק בזיהוי זה משום שסביר להניח שבגלל מעמדו כפחה חתם נחמיה כראשון באמנה אף שלא היה כהן.
דעה אחת עולה מהתלמוד, שם מופיעה דעה כי נחמיה בן חכליה הוא בעצם זרובבל בן שאלתיאל, מצאצאי מלכי יהודה. ניתן לחזק זיהוי זה בתיאורו של נחמיה את ירושלים כ”עִיר קִבְרוֹת אֲבֹתַי” ביטוי שמתאים להנחה שנחמיה היה מצאצאי בית דוד ואבותיו המלכים היו קבורים שם, כך גם ניתן להבין את וידוי של נחמיה ”וַאֲנִי וּבֵית אָבִי חָטָאנוּ” כווידוי של נחמיה על חטאי מלכי יהודה שהוא מצאצאיהם. אומנם לכאורה דעה זו נסתרת מפשט המקרא שבו מתוארים נחמיה וזרובבל כשני אישים שונים; רבי יעקב עמדין הקשה על דברי התלמוד מפסוק מפורש שמנתק את נחמיה מזרובבל: ”וְכָל יִשְׂרָאֵל בִּימֵי זְרֻבָּבֶל וּבִימֵי נְחֶמְיָה”. קשיים אלו ניתנים ליישוב בשני אופנים: ייתכן שאין כוונת התלמוד לזהות מוחלטת בין נחמיה לזרובבל, אלא זהות אידאית שהתבטאה בתפקידם הזהה ומרכזיותם בהנהגת העם בתקופת שיבת ציון. כיוון נוסף הוא שלאחר שפעל תחת התואר 'זרובבל' שמייצג את העלייה מבבל, שונה שמו לנחמיה בן חכליה כמייצג תקופה שונה בעלת משמעות של נחמה ובניין בארץ.
בשיטה המייחסת את נחמיה לבית דוד הולכים מספר פרשנים, ביניהם האבן עזרא ואבן כספי, אומנם הם ניתקו במפורש בין זרובבל לנחמיה, בניגוד לדברי התלמוד.
מינויו לפחה

13 שנה אחרי עליית עזרא הסופר, עלה נחמיה לארץ ישראל בעקבות תיאור מצבה של ירושלים על ידי אחיו חנני, כפי שמספר נחמיה בספרו:
"דִּבְרֵי נְחֶמְיָה בֶּן חֲכַלְיָה: וַיְהִי בְחֹדֶשׁ כִּסְלֵיו שְׁנַת עֶשְׂרִים וַאֲנִי הָיִיתִי בְּשׁוּשַׁן הַבִּירָה. וַיָּבֹא חֲנָנִי, אֶחָד מֵאַחַי הוּא, וַאֲנָשִׁים מִיהוּדָה וָאֶשְׁאָלֵם עַל הַיְּהוּדִים הַפְּלֵיטָה אֲשֶׁר נִשְׁאֲרוּ מִן הַשֶּׁבִי וְעַל יְרוּשָׁלָ͏ִם. וַיֹּאמְרוּ לִי: הַנִּשְׁאָרִים אֲשֶׁר נִשְׁאֲרוּ מִן הַשְּׁבִי שָׁם בַּמְּדִינָה – בְּרָעָה גְדֹלָה וּבְחֶרְפָּה, וְחוֹמַת יְרוּשָׁלַ͏ִם מְפֹרָצֶת וּשְׁעָרֶיהָ נִצְּתוּ בָאֵשׁ."
בעקבות שמועות אלו, נחמיה ביקש ואף קיבל מארתחשסתא מלך פרס רישיון לעלות באופן זמני לארץ כדי לבנות ולשקם את העיר ירושלים.
במשך שתים עשרה שנה כיהן נחמיה כפחה של פחוות יהודה – נציג המלך והשליט היחידי על ירושלים וסביבתה. מתוקף תפקידו היה אחראי על גביית מיסי המלך, ואף הייתה לו זכות לגבות מיסים לצרכיו כפחה, אם כי נחמיה לא מימש את זכותו זו ולא גבה מיסים מהעם משום רחמיו ומסירותו לעם. לרשותו הועמד גדוד חיילים והוענק לו רישיון מהמלך לבנות את חומות ירושלים. בנוסף הייתה לו סמכות לסלק מבית המקדש כוהנים לא ראויים.
לפי יוסף בן מתתיהו, לאחר מותו של נחמיה, אדם בשם בגוהי החליף אותו בתפקיד הפחה.
פעולותיו > בניית ירושלים

כאשר שמעו השומרונים על כוונתו של נחמיה לביצור ירושלים הם ביקשו להשתתף במלאכה, אולם נחמיה לא הסכים לשתפם, ולכן הם ניסו להעליל עליו שבכוונתו למרוד במלך פרס, בכך קיוו שהשלטון יעצור את מלאכתו של נחמיה, אולם דבר זה לא עלה בידם. מתוקף סמכותו כפחה, נחמיה חילק את העבודה ל-42 קבוצות של משפחות, וכל אחת מהן הייתה אחראית על גזרה משלה. כל קבוצה הייתה מחולקת כך שחציה עסקו בבניה וחציה השני שמרו על אותה גזרה, ובכך הצליח נחמיה שכבר נודע לו מראש, למנוע את כוונתם של אויבי יהודה לערוך התנפלות מאורגנת על העיר ירושלים. כדי להבטיח את ההגנה על העיר ציווה נחמיה על כל הבונים להישאר ללון בעיר ולהשתמש בשופרות מיד בעת הצורך. נחמיה שימש דוגמה אישית בהיותו בכוננות מתמדת כך שגם הוא לא פשט את בגדיו אף לא בשעת השינה.
כאשר ראו השומרונים בראשות סנבלט החורני שהם אינם מצליחים לעצור את הבנייה, ניסו ליזום מלכודת לנחמיה כדי להורגו מחוץ לירושלים, אולם נחמיה על פי המסופר בספרו לא נפל למלכודת זו, אף על פי שניסו זאת מספר פעמים. בכ"ה באלול, לאחר 52 ימים מעת שהחלה העבודה, הושלמה בניית החומה, בה השתתפו כל שכבות העם.
לאחר מכן נערכה על ידי נחמיה ועזרא הסופר חנוכת חומת ירושלים בשמחה רבה, שבמהלכה הם קידשו על פי ההלכה את חלקי העיר שנוספו לעיר. חנוכת החומה לוותה בנגינה והוקרבו בה קורבנות רבים לאל.
בניית החומה העניקה לעיר ביטחון ויכולת עמידה מול אויבים, וחיזקה את מעמדה של ירושלים כעיר הראשית ביהודה. בנוסף, החומה סייעה לשמור על אופייה היהודי של ירושלים. שערי העיר נסגרו בכל ערב, ובשבת הוצבו בשערים שומרים שתפקידם היה למנוע מסוחרים נוכרים להיכנס. הממונה על השמירה היה חנניה, שהיה אחיו של נחמיה או מקורב לו.
לאחר בניית החומה פעל נחמיה להגדיל את האוכלוסייה היהודית של העיר שהייתה מעטה באותם ימים. נחמיה חייב עשירית מתושבי כל יישוב ביהודה לעלות לירושלים. תושבים אלו להם נוספו רבים שעלו מרצונם לירושלים בעקבות בניית החומות, הגדילו באופן משמעותי את אוכלוסייתה היהודית של ירושלים.
מחומה זו לא נשארו כמעט שרידים, למעט קטע קטן בחלק העליון של עיר דוד.
פעולותיו > פעילות כלכלית וחברתית

במהלך תקופת הבנייה היה עליו להתמודד עם משבר ציבורי עקב המצב הכלכלי הקשה בו העם היה נתון בגלל מיסים גבוהים של השלטון הפרסי ושנות בצורת, שפגעו קשות ביבול. נחמיה שמע את תלונות העם וכעס על העשירים שניצלו את המצב לניצול העניים, במיוחד אותם עשירים שעקב תפקידם בבית המקדש היו פטורים מהמיסים הכבדים אותם היו חייבים כל השאר לשלם לשלטון הפרסי. נחמיה כינס את הציבור והוכיח את העשירים, והציע להם להחזיר את האדמות ולבטל את החובות של העניים. כדי לשמש דוגמה, הוא היה הראשון שעשה כהצעתו והצהיר כי הוא ומקורביו מוותרים על חובות העניים. נחמיה הוציא מהעשירים הבטחה אולם לא הסתפק בכך ודרש מהם גם שבועה לקיים הבטחתם זו. נחמיה גם כפה על העשירים לשחרר עבדים יהודים שנמכרו לעבדות משום שלא הצליחו לשלם את חובותיהם.
בגלל המצב הכלכלי הקשה הפסיק העם לתת את מתנות הכהנים והלוים. כתוצאה מכך נאלצו הלויים והכהנים לצאת ולעבוד בשדותיהם. נחמיה דרש לתת את להם את המתנות ובכך חיזק את מעמדם ומנע מהם את הצורך לעזוב את ירושלים. בנוסף דאג נחמיה לפרנסת הלויים ונתן להם תפקידים של שוערים ושומרים בחצר המקדש ותפקיד השומרים על שמירת השבת.
פעולותיו > כריתת האמנה

לקראת סוף ספר נחמיה (פרקים ח'–י') מתואר מאורע בו נאסף העם לירושלים בא' בתשרי למעמד קריאת התורה על ידי עזרא הסופר. קריאה זו עוררה את העם לשוב בתשובה על שעזבו את קיום מצוות התורה. למחרת שב עזרא וקרא בספר התורה במעמד ראשי העם, הכהנים והלויים. לאחר מכן, נחוג חג הסוכות בפרסום רב ובשמחה רבה. בסיום חגיגות חג הסוכות, בכ"ד בתשרי, שב העם ומתכנס לעצרת תשובה בה נכרתת "אֲמָנָה" – טקס של חידוש הברית בין העם לאלוהיו, שבו התחייב העם, ונחמיה בראשו, בחתימה ובשבועה על האמנה שכללה התחייבות לשמור את מצוות התורה, לא לשאת נשים נוכריות, לא לקיים מסחר בשבת, לשמור על חוקי השמיטה, לדאוג לעבודה הסדירה בבית המקדש באמצעות תרומת שליש השקל בשנה והבאת קורבן עצים ולהביא את מתנות הכהונה והלוויה אל הלשכות המיועדות לכך בבית המקדש.
ישנה מחלוקת באשר לעיתוי מאורעות אלו, יש אומרים שמאורע זה אירע מייד עם סיום בניית החומה, בעת שנחמיה עלה לארץ מפרס. ויש אומרים שהאמנה הייתה בעת 'עליית זרובבל' לאחר הצהרת כורש, והיא הובאה בספר נחמיה כחלק מציטוט 'ספר היחס' שעל פיו ביצע נחמיה את הטלת הגורל שיקבע מי מתוך קהל העולים לארץ יעתיק את מקום מגוריו לירושלים לאחר שחומתה נבנתה וכבר ניתן להתיישב בה בבטחה.
לפי חלק מהמפרשים, באמנה קבלו על עצמם היהודים גם את שמירת התורה שבעל פה. בתלמוד הירושלמי ישנה השוואה בין כריתת האמנה לברית שכרתו עם ישראל במעמד הר גריזים והר עיבל בעת כניסתם לארץ. משמעות האמנה הייתה הבהרה שכל יהודי משתתף בעבודת הקב"ה (בניגוד לתפיסת חלק מהעמים שרק עובדי המקדש משתתפים בה) וחיזוק "הגישה הבדלנית" (שדגלה בשמירה על טוהר העם היהודי "זרע קודש", וראתה בנישואי תערובת גם חטא חמור שעונשו גלות וגם סכנת התבוללות דתית ולאומית).
פעולותיו > בסוף ימיו

לאחר שתים עשרה שנים בארץ נחמיה שב לבבל כפי שהבטיח למלך הפרסי, לשם המשך שירותו אצל מלך פרס. אולם אחר תקופה הוא שב לירושלים בשנת 431 לפנה"ס בליווי צבאי.
עם שובו גילה שהתגלו פרצות בחומות הדת שבוצרו על ידו שנים קודם לכן. הוא פעל בתקיפות רבה. סילק את טוביה העמוני שפלש לבית המקדש והורה לעם להביא למקדש את התרומות והמעשרות ששימשו לפרנסת הכוהנים והלויים שעבדו במקדש. עצר את המסחר בעיר בשבת ופעל נגד נישואי התערובת שנעשו בעת היעדרו ובכלל זה גירש את נכדו של הכוהן הגדול בשל נישואין אלה.
מתנגדיו

לסנבלט החורני, שהיה גדול אויביו של נחמיה, נוספו עוד ראשי פחוות שכנות שחשו מאוימים מהתחזקות יהודה, בהם טוביה העמוני מעבר הירדן, וגשם הערבי מלך קדר שתחום פעילותה היה ממצרים ועד גבולה הדרומי של יהודה. להם הצטרפו חלק מאצולת יהודה, שראו את עצמם מאוימים ממינויו של נחמיה ל"פחה", שפגע במעמדם ושלטונם; עשירים שפעולותיו החברתיות של נחמיה פגעו בעושרם ובכוחם הכלכלי; וחלק מנכבדי העם, שהתנגדו לפעולותיו הדתיות של נחמיה, שפגעו בשאיפתם להתערב עם עמי הסביבה. בין מתנגדיו של נחמיה מוזכרת גם פעילות של נביאי שקר ששוכרים נגדו.
"וַיִּשְׁמַע סַנְבַלַּט הַחֹרֹנִי וְטֹבִיָּה הָעֶבֶד הָעַמּוֹנִי וְגֶשֶׁם הָעַרְבִי וַיַּלְעִגוּ לָנוּ וַיִּבְזוּ עָלֵינוּ וַיֹּאמְרוּ: מָה הַדָּבָר הַזֶּה אֲשֶׁר אַתֶּם עֹשִׂים? הַעַל הַמֶּלֶךְ אַתֶּם מֹרְדִים? וָאָשִׁיב אוֹתָם דָּבָר וָאוֹמַר לָהֶם: אֱלֹהֵי הַשָּׁמַיִם הוּא יַצְלִיחַ לָנוּ, וַאֲנַחְנוּ עֲבָדָיו נָקוּם וּבָנִינוּ, וְלָכֶם אֵין חֵלֶק וּצְדָקָה וְזִכָּרוֹן בִּירוּשָׁלָ͏ִם."
פסוקים י"ט עד כ' בספר נחמיה פרק ב' מעידים לדעת חוקרים מסוימים (לדוגמת ד"ר שמעון גזונדהייט, ראש החוג למקרא באוניברסיטה העברית) כי אויבי יהודה רצו להתערב בנעשה בירושלים כיוון שלחלק מאוכלוסיותיהם הייתה זיקה להיסטוריה של עם ישראל, ככל הנראה כתוצאה מהישארותם של ישראלים ויהודאים שלא הוגלו על ידי האשורים והבבלים ונישאו עם אוכלוסיות שנכנסו לארץ ישראל ולעבר הירדן במהלך השלטונות האלה (חלקם, כדוגמת טוביה העמוני, זכו לתמיכת אלישיב בן יהויקים הכהן הגדול), אולם השבים מציון ובראשם מחנה נחמיה לא התעניינו בקשרי דת ונישואין עם תושבי פחוות אלה, ודחו את רצונם להתערב בבניית ירושלים ובית המקדש מחדש על הסף.
לקריאה נוספת

מנחם שטרן, בין הכרזת כורש להצהרת בלפור - שיבת ציון הקדומה והמחודשת, תשס"ו-2006.
משה צבי סגל, הערך: נחמיה, האנציקלופדיה המקראית, כרך ה', ירושלים: הוצאת מוסד ביאליק, תשכ"ח - 1968, עמ' 819.
הערות שוליים

↑  ספר נחמיה, פרק ח', פסוק ט'; ספר נחמיה, פרק י', פסוק ב'.
↑  לדוגמה: תלמוד ירושלמי, מסכת קידושין,  פרק ד', הלכה א', מצודת דוד על עזרא, פרק ב', פסוק ס"ג
↑  פירוש תוספות הרי"ד לספר נחמיה, הוצאת ראובן מס, ירושלים תשל"ח. וראה מאמר הרב ש. דומב, ביטאון מוריה קובץ קמד עמוד נ-נד
↑  תלמוד בבלי, מסכת סנהדרין, דף ל"ח, עמוד א'
↑  ספר נחמיה, פרק ב', פסוק ה'
↑  ספר נחמיה, פרק א', פסוק ו'
↑  ספר נחמיה, פרק י"ב, פסוק מ"ז
↑  אבן כספי בפירושו לזכריה, ט', ט'. אבן עזרא על דניאל, ט', כ"ד–כ"ה. הרחבה רבה ומקורות נוספים מופיעים במאמרו של שמואל הכהן סיני צ': 'האם נחמיה היה מבית דוד?'
↑  עזרא עלה בשנת 7 לארתחשתא ונחמיה בשנת 20.
↑  ספר נחמיה, פרק ה', פסוקים ט"ו–י"ט
↑  רלב"ג על נחמיה, ז', ד'
↑  רש"י על נחמיה, ז', ה'–ו'
↑  סדר המאורעות בספרי עזרא ונחמיה, הרב יאיר וייץ, אסיף ד'
↑  תלמוד ירושלמי, מסכת שביעית,  פרק ו', הלכה א'
| --- | --- |
בקרת זהויות :  NLI: 987007265972405171  GND: 11873833X  LCCN: n81090407  NTA: 302546790  VIAF: 93829526   WorldCat (עם VIAF): 93829526 
שתי מפות של ירושלים בתקופת נחמיה בספרו של פרנציסקוס קוארסמיוס, אנטוורפן, 1639
Cats: Highlights from the Motion Picture Soundtrack

Cats: Highlights from the Motion Picture Soundtrack הוא פסקול הסרט "קאטס", שעלה לאקרנים בשנת 2019. הפסקול יצא לאור ברחבי העולם על ידי חברת התקליטים פולידור רקורדס ב-20 בדצמבר 2019, תוך שבארצות הברית יצא לאור על ידי חברת התקליטים ריפבליק רקורדס.
הפסקול הגיע למקום השלישי במצעד הפסקולים.
רקע

בשנת 2018, עוד כשהסרט "קאטס" היה בשלבי פיתוח, נודע כי לויד ובר מתכוון לכתוב שיר חדש עבור הסרט. בדצמבר 2018, ניגן לויד ובר עבור טיילור סוויפט על פסנתר מנגינה חדשה שחיבר וביקש ממנה לחבר למנגינה מילים שיתאימו לדמותה של החתולה ויקטוריה בסרט. לויד ובר טען כי את מרבית השיר כתבו ב-"אחר צהריים אחד".
לבסוף, יצרו השניים את השיר "Beautiful Ghosts", שהיה גם לשיר הנושא מתוך הסרט.
רשימת רצועות

| Cats: Highlights from the Motion Picture Soundtrack> מס' | Cats: Highlights from the Motion Picture Soundtrack> שם | Cats: Highlights from the Motion Picture Soundtrack> משך | Cats: Highlights from the Motion Picture Soundtrack>  | Cats: Highlights from the Motion Picture Soundtrack>  | Cats: Highlights from the Motion Picture Soundtrack>  | Cats: Highlights from the Motion Picture Soundtrack>  | Cats: Highlights from the Motion Picture Soundtrack>  | Cats: Highlights from the Motion Picture Soundtrack>  | Cats: Highlights from the Motion Picture Soundtrack>  |
| --- | --- | --- | --- | --- | --- | --- | --- | --- | --- |
| 1. | Overture  | 1:38 |  |  |  |  |  |  |  |
| 2. | Jellicle Songs for Jellicle Cats  | 4:49 |  |  |  |  |  |  |  |
| 3. | The Old Gumbie Cat  | 4:32 |  |  |  |  |  |  |  |
| 4. | The Rum Tum Tugger  | 3:48 |  |  |  |  |  |  |  |
| 5. | Bustopher Jones: The Cat About Town  | 3:42 |  |  |  |  |  |  |  |
| 6. | Mungojerrie and Rumpleteazer  | 3:54 |  |  |  |  |  |  |  |
| 7. | Old Deuteronomy  | 3:08 |  |  |  |  |  |  |  |
| 8. | Beautiful Ghosts (Victoria's Song)  | 2:50 |  |  |  |  |  |  |  |
| 9. | Magical Gus  | 0:36 |  |  |  |  |  |  |  |
| 10. | Gus: The Theatre Cat  | 3:59 |  |  |  |  |  |  |  |
| 11. | Skimbleshanks: The Railway Cat  | 4:00 |  |  |  |  |  |  |  |
| 12. | Macavity  | 5:11 |  |  |  |  |  |  |  |
| 13. | Mr. Mistoffelees  | 4:41 |  |  |  |  |  |  |  |
| 14. | Memory  | 4:24 |  |  |  |  |  |  |  |
| 15. | The Addressing of Cats  | 3:27 |  |  |  |  |  |  |  |
| 16. | Beautiful Ghosts  | 4:21 |  |  |  |  |  |  |  |
| משך כולל: | משך כולל: | 59:00 |  |  |  |  |  |  |  |
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 31 |
|  ארצות הברית | מצעד הפסקולים | 8 |
|  הממלכה המאוחדת | מצעד האלבומים הבריטי | 44 |
|  הממלכה המאוחדת | מצעד הפסקולים | 3 |
|  יפן | אוריקון | 33 |
|  סקוטלנד | מצעד האלבומים הסקוטי | 50 |
הערות שוליים

↑  אנדרו לויד ובר, טום הופר, דייוויד וילסון, ניל רודג'רס
1 2  Cats: Highlights From the Motion Picture Soundtrack by Andrew Lloyd Webber & Cast Of The Motion Picture "Cats", Apple Music (באנגלית)
1 2  TV News Desk, CATS Film to Release Highlights Edition Soundtrack on December 20, BroadwayWorld.com (באנגלית)
↑  Official Soundtrack Albums Chart Top 50 | Official Charts Company, www.officialcharts.com (באנגלית)
↑  Andrew Gans, Andrew Lloyd Webber Pens New Song for Possible Cats Film, Playbill, ‏Fri Jan 05 09:49:49 EST 2018 (באנגלית)
↑  Jon Burlingame, Jon Burlingame, Taylor Swift and Andrew Lloyd Webber Have Co-Written a New Song for ‘Cats’, Variety, ‏2019-10-24 (באנגלית)
↑  Ethan Vlessing, Andrew Lloyd Webber Talks Working With Taylor Swift on New 'Cats' Song, The Hollywood Reporter, ‏24 באוקטובר 2019 (באנגלית)
↑  Beautiful Ghosts (From the Motion Picture "Cats") - Single by Taylor Swift, Apple Music (באנגלית)
| --- | --- |
בקרת זהויות :  MusicBrainz release group: 44a3cffd-d41c-48b5-b4c0-9874dc8cd6c1
פדרו סאנצ'ס

פדרו סאנצ'ס פרס-קסטחון (בספרדית: Pedro Sánchez Pérez-Castejón; נולד ב-29 בפברואר 1972) הוא פוליטיקאי ספרדי המכהן כראש ממשלת ספרד ומנהיג מפלגת הפועלים הסוציאליסטית הספרדית.